

**Republika e Kosovës**

**Republika Kosova - Republic of Kosovo**

***Qeveria - Vlada - Government***

 **Br. 01/42**

 **Datum: 11.11.2020**

Na osnovu člana 92. stav 4. člana 93. stav (4) i člana 55. Ustava Republike Kosovo, u skladu sa članom 89. Zakona br. 04/L-125 o zdravstvu, Zakona br. 02/L-109 o sprečavanju i suzbijanju zaraznih bolesti, na osnovu člana 5. stav 2.4 i člana 10. i 12. Zakona br. 07/L-006 o sprečavanju i suzbijanju pandemije COVID-19 na teritoriji Republike Kosovo, na osnovu člana 4. Uredbe br. 06/2020 o oblastima administrativne odgovornosti Kancelarije premijera i ministarstava, izmenjena i dopunjena Uredbom br. 07/2020, u skladu sa članom 17. i 19. Pravilnika o radu Vlade Republike Kosovo br. 09/2011, u primeni Odluke Vlade Republike Kosovo br. 01/11, od 15. marta 2020. godine o proglašenju vanredne situacije opasno po javno zdravlje, kao i u primeni preporuka NIJZK-a, u cilju kontrole i sprečavanja širenja virusa COVID - 19, Vlada Republike Kosovo, na sednici održanoj dana 11. novembar 2020. godine, donosi sledeću:

**O D L U K U**

 **O opštim i specifičnim merama za zaštitu od pandemije COVID-19**

**Deo I: MERE ZA ČITAVU TERITORIJU REPUBLIKE KOSOVO**

1. Svi strani građani koji ulaze u Republiku Kosovo (RKS), a koji dolaze iz zemalja sa visokim rizikom, prema zvaničnoj listi ECDC-a, moraju da dokažu kroz test RT-PCR na Sars COV-2 da imaju negativan rezultat na virus COVID-19, na osnovu principa reciprociteta, izuzev sledećih slučajeva:
	1. Po ulasku preko Međunarodnog aerodroma „Adem Jashari“ ne moraju imati potvrdu za negativan test RT-PCR, s obzirom da će strani državljani prolaziti samo kroz teritoriju RKS-a, i pod uslovom da na ulazu potpišu izjavu da će u roku od 3 sati napustiti teritoriju RKS-a;
	2. Tokom ulaska na kopnene granične prelaze, sa ciljem izlaska preko vazdušnih graničnih prelaza, sa Međunarodnog aerodroma „Adem Jashari“ i kopnenim prelazima nije potrebna potvrda za negativni test RT-PCR, ali su strani državljani obavezni da predoče avionsku kartu i potpišu izjavu da će u roku od 3 sati napustiti teritoriju RKS-a;
	3. Profesionalni prevoznici (vozači) ne moraju da imaju negativan PCR test, pod uslovom poštovanja protokola za međunarodni transport;
	4. Za organizovani prevoz autobusom ili redovnom međunarodnom tranzitnom linijom nije potreban negativni RT-PCR test, pod uslovom da je potpisana izjava da će napustiti teritoriju RKS-a u roku od 5 sati;
	5. Strani državljani koji imaju regulisan privremeni ili stalni boravak u RKS, po ulasku u RKS moraju da predoče potvrdu za negativni RT-PCR test, izvršen najkasnije 72 sata pre ulaska u RKS;
	6. U slučaju ne predstavljanja dokaza o negativnom testu, strani državljani su obavezni da se samoizoluju 7 dana;
	7. Strane diplomate akreditovane u RKS, kao i njihove porodice, ne moraju imati negativnu potvrdu o RT-PCR-u testu;
	8. Strani državljani koji imaju zakazano lečenje u zdravstvenim ustanovama u RKS-u, mogu ući ako predstave potvrdu za negativni test TR-PCR, izvršen najkasnije 72 sata pre ulaska u RKS i potvrdu za navedeni termin, izdat iz bolnice;
	9. Nosioci ličnih dokumenata izdatih od strane RKS-a, ali sa adresom prebivališta u drugoj državi, po ulasku u RKS, moraju da predoče potvrdu za negativni RT-PCR test, izvršen najkasnije 72 sata pre ulaska u RKS ili da se samoizoluju na 7 dana u nedostatku testa RT-PCR.
2. Sve javne i privatne institucije, obavezuju se da svakodnevno nadgledaju dolazak osoblja na posao, u skladu sa “Priručnikom za zaštitu od širenja COVID-19”, uključujući obavezno merenje temperature za sve prilikom ulaska u objekte.
3. Nastavni proces u svim institucijama visokog, javnog i privatnog obrazovanja će se organizovati u online formatu, dok će se ispiti, praktičan i laboratorijski rad organizovati poštujući sve preporuke NIJZK-a i MZ-a.
4. Za obavljanje delatnosti javnih i privatnih vrtića na celoj teritoriji Republike Kosova, zahteva se ocena i nadzor od strane opštinskih vlasti na osnovu „Priručnika za zaštitu od širenja COVID-19“, uključujući svakodnevno merenje temperature dece i osoblja prilikom ulaska u objekte.
5. Obavezuju se tehničke medicinske ekipe GCPM-a (Glavnih centara porodične medicine), uz podršku Policije Kosova, da vrše kontrolu putnika koji ulaze na graničnim prelazima: Merdare, Vrbnica, Kula, Elez Han, Jarinje, Bela Zemlja i MAP „Adem Jashari“, uključujući pre svega merenje temperature.
6. Opštine se obavezuju da u potpunosti reaktiviraju njihove hitne opštinske štabove za sprečavanje pandemije, da prate situaciju, nadgledaju primenu mera, nadgledaju situaciju zaraženih COVID-om-19 i ostala pitanja, kao i da koordinišu njihov rad sa nivoom odgovarajućeg centra.
7. Hitni opštinski štabovi za sprečavanje pandemije, direkcije za zdravstvo i GCPM-i se obavezuju da do dve nedelje nadgledaju napredak zdravlja zaraženih osoba i da svakodnevno izveštavaju u RCJZ-NIJZK o preduzetim aktivnostima o situaciji na terenu.
8. Osobe sa hroničnim bolestima, trudnice i dojilje se oslobađaju od pojavljivanja na posao dok se poslodavci upućuju da, koliko je to moguće, stvore uslove za njihovo angažovanje u radu od kuće.
9. Osobama starijim od 65. godina dozvoljeno je da izlaze iz kuće tokom perioda 6:00 - 10:00 i 16:00 - 19:00, dok van ovog perioda imaju pravo da izlaze samo radi hitnih i zdravstvenih potreba.
10. 10. Obavezuju se opštine da pružaju kućne zdravstvene usluge za hronične bolesnike.
11. Ministarstvo rada i socijalne zaštite, u skladu sa stvorenom situacijom i po preporukama NIJZK-a i MZ-a, se upućuje da oslobodi sve korisnike socijalnih i penzijskih šema i olakšica kojima rukovodi MRSZ od redovnog dolaska u dotične kancelarije radi evidentiranja kako se zahteva dotičnim zakonima.
12. Zabranjuje se okupljanje građana više od 5 osoba u javnim trgovima, parkovima javnim mestima, uz izuzetak slučajeva dozvoljenih ovom odlukom.
13. Zabranjuju se sva javna okupljanja uključujući seminare, radionice, svadbe i porodična slavlja, verske ceremonije i aktivnosti (osim uže porodice), kao i bilo kakvi drugi oblici organizovanja, izuzev slučajeva dozvoljenim ovom odlukom;
14. Zabranjuje se delatnost javnih pijaca automobila i stoke na celoj teritoriji Republike Kosova;
15. Klanje životinja je dozvoljeno samo u ovlašćenim ambijentima za ovu svrhu.
16. Obavezuju se sve javne i privatne institucije da drže sredstva za dezinfekciju ruke i maske za lice na pristupačnim mestima pri ulazu u objekat, koje se mogu koristiti od radnika institucije i posetilaca.
17. Obavezuju se sve javne i privatne institucije da na ulazu svakog objekta postave vidljive znakove o načinu ponašanja za zaštitu od COVID-19 (uključujući i znak zabrane ulaska u objekat bez maski, obavezu poštovanja udaljenosti itd.) u skladu sa “Priručnikom za zaštitu od širenja COVID-19”.
18. Rukovodioci javnih institucija, privatnih preduzeća i svih drugih subjekata, dužni su da preduzmu stroge mere kako bi sprečili širenje infekcije unutar njihovih institucija, sprovodeći kontinuiranu dezinfekciju i preduzimajući sve neophodne mere, u skladu sa “Priručnikom za zaštitu od širenja COVID-19”.
19. Studentski domovi rade poštujući preporuke NIJZK-a, dok studentska menza radi samo za uslugu „ponesi sa sobom“.
20. Dozvoljava se obavljanje delatnosti kao po sledećem (prema NACE kodovima određenim od strane KARB-a – Ministarstvo Trgovine i Industrije) u celoj teritoriji Republike Kosova, nezavisno od kategorisanja opština prema nivou rizika.
	1. Zdravstveni sektor,
	2. Sektor bezbednosti i pravosuđa,
	3. Javni sektor (centralna i opštinska administracija),
	4. Sektor proizvodnje,
	5. Sektor poljoprivrede i stočarstva,
	6. Građevinski sektor,
	7. Prevoz robe,
	8. Sektor prehrambenih proizvoda,
	9. Sektor usluga/distribucije,

**Deo II: SPECIFIČNE MERE PREMA OPŠTINAMA**

1. Sve opštine se kategorišu u tri grupe po stepenu rizika od širenja infekcije.
	1. Opštine sa niskim rizikom – do 75 zaraženih osoba na 100,000 stanovnika unutar jedne nedelje (kategorišu se zelenom bojom);
	2. Opštine sa srednjim rizikom – od 76-150 inficiranih osoba na 100,000 stanovnika unutar jedne nedelje (kategorišu se žutom bojom);
	3. Opštine sa visokim rizikom – preko 150 inficiranih osoba na 100,000 stanovnika unutar jedne nedelje (kategorišu se crvenom bojom);
2. Svake nedelje, NIJZK i MZ objavljuju cifre inficiranih prema opštinama i vrše kategorisanje opština prema nivou rizika opisanog u gornjoj tački.
3. Sledeće mere važe za opštine sa niskim rizikom širenja infekcije (do 75 inficiranih opština na 100,0000 stanovnika unutar nedelje);
	1. Ekonomskim operatorima je dozvoljeno da rade od 05:00 do 20:00 časova, poštujući „Priručnik za zaštitu od širenja COVID-19“,
	2. Javnom prevozu je dozvoljeno da radi koristeći do 50% kapaciteta, poštujući „Priručnik za zaštitu od širenja COVID-19“,
	3. Taksistima je dozvoljeno da rade sa po 1 putnikom pozadi (do tri ako su članovi porodice), poštujući “Priručnik za zaštitu od širenja virusa COVID-19”;
	4. Trgovinskim centrima je dozvoljeno da rade od 05:00 do 20:00 časova, poštujući „Priručnik za zaštitu od širenja COVID-19“.
	5. Delatnost hotelijerstva i gastronomije se zabranjuje posle 20:00 časova, sem usluge “ponesi sa sobom” i “narudžbe za dostavu”.
	6. Delimično se dozvoljavaju kulturne aktivnosti podređenih institucija MKOS-a i opština (pozorišta, biblioteka, filharmonija, galerija, ansambala, baleta, bioskopa, omladinskih centara, kulturnih centara u grupama i slično), koristeći samo 30% prostora/površine relevantnih objekata, za sve aktivnosti, (kako u nastupima tako i u vežbama), poštujući “Priručnik za zaštitu od širenja COVID-19”.
	7. Dozvoljavaju se sportske aktivnosti u zatvorenim i otvorenim prostorima, treninzi i takmičenja se mogu organizovati u individualnim sportovima; tokom treninga u zatvorenim prostorima mogu učestvovati do 20 osoba dok tokom takmičenja mogu učestvovati do 50 osoba bazirajući se na protokol i lokalna i međunarodna uputstva kao i osnivajući se na “Priručnik za zaštitu od širenja COVID-19.
	8. Dozvoljavaju se teretane i zatvoreni bazeni za pojedinačne rekreativne aktivnosti koristeći samo 40% prostora/površina, poštujući „Priručnik za zaštitu od širenja COVID-19“.
4. Sledeće mere važe samo za opštine sa srednjim rizikom širenja zaraze (od 76 do 150 zaraženih osoba na 100,000 stanovnika unutar nedelje:
	1. Ekonomskim operatorima je dozvoljeno da rade od 05:00 do 18:00, poštujući „Priručnik za zaštitu od širenja COVID-19“.
	2. Uslugama hotelijerstva i gastronomije je dozvoljeno da rade od 05:00 do 18:00 časova, dok posle 18 rade samo za uslugu „ponesi sa sobom“ i „narudžbe za dostavu“, uvek organizujući rad prema „Priručniku za zaštitu od širenja Covid-19“;
	3. Sve javne i privatne institucije smanjuju njihovo osoblje na osnovu specifikacija koje imaju i imajući u vidu specifična uputstva za organizovanje rada u „Priručniku za zaštitu od širenja Covid-19“;
	4. Javnom prevozu je dozvoljeno da radi sa 50% kapaciteta, poštujući „Priručnik za zaštitu od širenja Covid-19“;
	5. Taksistima je dozvoljeno da rade sa po jednim (1) putnikom pozadi ili tri (3) ako su članovi porodice, poštujući „Priručnik za zaštitu od širenja Covid-19“;
	6. Trgovinskim centrima je dozvoljeno da rade od 05:00 do 18:00 časova, poštujući „Priručnik za zaštitu od širenja Covid-19“;
	7. Delimično su dozvoljene kulturne aktivnosti podređenih institucija MKOS-a i opština (pozorišta, biblioteke, filharmonija, galerije, ansambli, baleti, bioskopi, omladinski centri, muzeji, kulturni centri u grupama i slično), koristeći samo 30% prostora/površine dotičnih objekata, za sve aktivnosti, (kako u nastupima tako i u vežbama), poštujući “Priručnik za zaštitu od širenja COVID-19”.
	8. Dozvoljene su sportske aktivnosti u zatvorenim i otvorenim prostorima, treninzi i takmičenja se mogu organizovati u individualnim sportovima; tokom treninga u zatvorenim prostorima mogu učestvovati do 20 osoba, dok tokom takmičenja mogu učestvovati do 50 osoba, na osnovu protokola i domaćih i međunarodnih uputstava kao i na osnovu “Priručnika za zaštitu od širenja COVID-19.
	9. Dozvoljene su teretane i zatvoreni bazeni za pojedinačne rekreativne aktivnosti koristeći samo 40% prostora/površina, poštujući „Priručnik za zaštitu od širenja Covid-19“;
5. Sledeće mere važe za opštine sa niskim rizikom širenja zaraze (preko 150 zaraženih na 100,0000 stanovnika unutar nedelje);
	1. Zabranjuje se kretanje građana van njihovih kuća/stanova posle 19:00 časova pa do 05:00 časova, osim za hitne i zdravstvene potrebe, isključujući iz ove mere zdravstveno osoblje, osoblje bezbednosti, pravosuđa i slično;
	2. Zabranjuju se ulazi-izlazi građana i automobila na teritoriji dotične opštine od 19:00 pa do 05:00 časova osim za:

25.2.1. Zdravstveno osoblje, osoblje bezbednosti, pravosuđa i studente;

25.2.2. Građane sa hitnim potrebama;

25.2.3. Operatore koji vrše javni rad;

* 1. Zabranjuje se delatnost gastronomije od 19:00 pa do 05:00 časova.
	2. Javne i privatne institucije rade samo uz esencijalno osoblje, koje se osoblje određuje odlukom svake institucije zasebno;
	3. Javnom prevozu je dozvoljeno da radi sa 50% kapaciteta, poštujući „Priručnik za zaštitu od širenja Covid-19;
	4. Taksi vozilima je dozvoljeno da rade sa samo po jednim (1) putnikom pozadi ili tri (3) ako su članovi porodice.
	5. Delimično su dozvoljene kulturne aktivnosti podređenih institucija MKOS-a i opština (pozorišta, biblioteke, filharmonija, galerije, ansambli, baleti, bioskopi, omladinski centri, muzeji, kulturni centri u grupama i slično), koristeći samo 30% prostora/površine dotičnih objekata, za sve aktivnosti, (kako u nastupima tako i u vežbama), poštujući “Priručnik za zaštitu od širenja COVID-19”.
	6. Dozvoljene su sportske aktivnosti u zatvorenim i otvorenim prostorima, treninzi i takmičenja se mogu organizovati u individualnim sportovima; tokom treninga u zatvorenim prostorima mogu učestvovati do 20 osoba, dok tokom takmičenja mogu učestvovati do 50 osoba, na osnovu protokola i domaćih i međunarodnih uputstava kao i na osnovu “Priručnika za zaštitu od širenja COVID-19.
	7. Dozvoljene su teretane i zatvoreni bazeni za pojedinačne rekreativne aktivnosti koristeći samo 40% prostora/površina, poštujući „Priručnik za zaštitu od širenja Covid-19“;

# **III. deo: OBAVEZE INSTITUCIJA ZA PRIMENU MERA**

1. Obavezuje se ministar zdravlja, da na osnovu Zakona br. 07/L-006 o sprečavanju i suzbijanju pandemije Covid-19 na teritoriji Reublike Kosovo, donese operativne odluke u zavisnosti od epidemiološke situacije i preporuka NIJZ-a;
2. Obavezuje se Policija Kosova i odgovorni inspektorati da nadgledaju primenu mera i ostalih odluka o primeni Zakona Br. 07/L-006 o sprečavanju i suzbijanju pandemije Covid-19 na teritoriji Republike Kosovo;
3. Za prekršioce mera, nadležni organi se obavezuju da izriču kaznene mere u skladu sa Zakonom br. 07/L-006 o sprečavanje i suzbijanju pandemije Covid-19 na teritoriji Republike Kosovo;
4. Ova odluka će se oceniti nakon dve nedelje, u zavisnosti od epidemiološke situacije u zemlji i važi do sledeće odluke.
5. Ukida se Odluka Vlade br. 01/39, od 01.11.2020. godine.
6. Odluka stupa na snagu u petak, 13.11.2020. godine u 18:00 časova.

 **Avdullah HOTI**

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Premijer Republike Kosovo

**Odluku dostaviti:**

* Zamenicima premijera;
* Svim ministarstvima (ministrima);
* Opštinama Kosova;
* Nadležnim inspektoratima;
* Policiji Kosova;
* Generalnom sekretaru KP-a;
* Arhivi Vlade.